Diari Oficial de la Generalitat Valenciana


Sumari del DOGV 5473, del 20-03-2007 (2007/3365)

RESOLUCIÓ de 9 de març de 2007, de la directora general del Servici Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar la concessió de subvencions de diversos programes de foment d'ocupació, per a l'exercici 2007, i es publiquen els tipus d'interés dels préstecs acollits al conveni de col·laboració financera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5473

Data del DOGV
:   20-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3365


Data del document
:   09-03-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * iniciativa local d'ocupació
    * desenvolupament rural
    * discapacitat
    * suport econòmic
    * ajuda a l'ocupació
    * creació d'ocupació
    * atur de llarga duració
    * lluita contra l'atur
    * exclusió social
    * administració local
    * inserció professional
    * ajuda pública

Amb data 9, 10, 17 i 19 de gener de 2007 van ser publicades en el Diari Oficial de la Comunitat Valenciana (DOCV núm. 5.424), (DOCV núm. 5.425), (DOCV núm. 5.430) i (DOCV núm. 5.432) diverses ordres de la Conselleria d'Economia, Hisenda i Ocupació, per les quals es convocaven subvencions de diversos programes de foment d'ocupació per a l'exercici pressupostari 2007.   
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOGV núm. 5.417, de 29 de desembre de 2006), i d'acord amb el que estableix l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es publiquen els crèdits per a finançar els diferents programes, així com les línies pressupostàries a càrrec de les quals es realitzaran.  
En virtut d'això, i de conformitat amb el que estableix la disposició addicional primera de les diferents convocatòries de la Conselleria d'Economia, Hisenda i Ocupació, per al 2007, resolc:  
Primer  
Programa de Foment d'Ocupació Pública d'Interés Social  
Les ajudes regulades en l'Ordre de 26 de desembre de 2006, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Pública d'Interés Social, per a l'exercici 2007 (DOCV núm. 5.424, de 9 de gener de 2007), es finançaran a càrrec del subprograma 322.51, Foment d'Ocupació, del Servici Valencià d'Ocupació i Formació, per un import global màxim de 41.838.690,00 Euros, segons el detall de línies i imports que s'especifica a continuació:  
a) L'assignació pressupostària per a les ajudes del programa de subvencions en l'àmbit de col·laboració amb les corporacions locals per a la contractació de treballadors desocupats en la realització d'obres i servicis d'interés general i social (EMCORP), establides en el capítol I del títol II de l'esmentada ordre, es financen per un import global màxim de 25.016.146,00 Euros. Les ajudes per a la contractació de treballadors i a l'adquisició d'equips de protecció individual (EPI) del programa d'ajudes a les actuacions mediambientals (PAMER), establides en el capítol II del títol II de l'esmentada ordre, serà d'una quantia global màxima de 5.650.000,00 Euros, i 200.000,00 Euros respectivament. Totes es financen a càrrec del capítol 4, codi línia T2941000.  
Els fons per a les subvencions dirigides a la contractació de treballadors per les corporacions locals procedeixen del Servici Públic d'Ocupació Estatal, cofinançats basant-se en els Programes Operatius en el marc 2000/2006.  
b) Les ajudes per a l'adquisició d'immobilitzat material del programa d'ajudes a les actuacions mediambientals (PAMER), establides en el capítol II del títol II de l'esmentada ordre es finançaran a càrrec del capítol 7, codi línia T2451000, per un import global màxim de 270.000,00 Euros.  
c) Les ajudes del programa de subvencions en l'àmbit de la col·laboració amb òrgans de l'administració general de l'Estat i els seus organismes autònoms, amb les entitats autònomes de la Generalitat Valenciana, universitats i institucions sense ànim de lucre, amb seu a la Comunitat Valenciana, per a la contractació de treballadors desocupats per a la realització d'obres i servicis d'interés general i social (EMORGA), establides en el capítol III del títol II de l'esmentada ordre, es finançaran a càrrec del capítol 4, codi línia T2941000, per un import global màxim de 6.800.000,00 Euros, amb fons procedents del Servici Públic d'Ocupació Estatal.   
Segon  
Programa de Foment d'Ocupació en Zones d'Interior  
Les ajudes regulades en l'Ordre de 26 de desembre de 2006, de la Conselleria d'Economia, Hisenda i Ocupació, per la qual es convoquen subvencions destinades a les corporacions locals en el marc del Pla de Manteniment dels Servicis Públics en les zones d'interior, per a l'exercici 2007 (DOCV núm. 5.430, de 17 de gener de 2007), es finançaran a càrrec del capítol 4, codi línia T2941000, subprograma 322.51, per un import global màxim d'1.964.000,00 Euros, dels quals 1.234.800,00 Euros estan finançats pel Fons Social Europeu.   
Tercer  
Programa de Foment del Desenvolupament Local i Pactes per a l'Ocupació  
Les ajudes regulades per l'Ordre de 26 de desembre de 2006, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenvolupament Local i Pactes per a l'Ocupació, per a l'any 2007 i Pactes per a l'Ocupació per al període 2007-2008 (DOCV núm. 5.430, de 17 de gener de 2007) es finançaran a càrrec del subprograma 322.51, del Servici Valencià d'Ocupació i Formació, per un import global màxim d'07.178.580,00 Euros, segons el detall de línies i imports que s'especifica a continuació:  
a) Les ajudes per a la contractació d'agents d'ocupació i desenvolupament local, establides en el títol II, capítol II, de l'esmentada ordre, es finançaran a càrrec del capítol 4, codi línia T2941000, per un import global màxim de 8.600.000,00 Euros, fons del Servici Públic d'Ocupació Estatal cofinançats basant-se en els Programes Operatius en el marc 2000/2006.  
b) Les ajudes per a la formació dels agents d'ocupació i desenvolupament local, establides en el títol II, capítol III, de l'esmentada ordre, es finançaran a càrrec del capítol 4, codi línia T2941000, per un import global màxim de 121.000 Euros, dels quals 84.700 Euros, estan finançats pel Fons Social Europeu.  
c) Les ajudes per als pactes territorials per a l'ocupació, establides en el títol III de l'esmentada ordre, es finançaran a càrrec del capítol 4, codi línia T 2941000, per un import global màxim, per a l'exercici pressupostari 2007 d'1.952.000,00 Euros, dels quals 1.366.400,00 Euros estan finançats pel Fons Social Europeu, i per al període de l'exercici pressupostari 2008, de 500.000,00 Euros, dels quals 350.000,00 Euros seran finançats pel Fons Social Europeu, sempre que existisca crèdit adequat i suficient en els pressupostos de la Generalitat per a aquest exercici.  
Quart  
Programa de Foment d'Ocupació Dirigit a Emprenedors.  
Les ajudes regulades en l'Ordre de 29 de desembre de 2006, de la Conselleria d'Economia, Hisenda i Ocupació per la qual es regula i convoca la concessió de subvencions de Foment d'Ocupació dirigit a emprenedors per a l'any 2007 (DOCV núm. 5.425 de 10 de gener de 2007) es finançaran a càrrec del capítol IV del subprograma 322.51 Foment d'Ocupació del Servici Valencià d'ocupació i formació, d'acord amb els imports següents:  
a) Les ajudes per a la constitució de persones desocupades en treballadors autònoms o professionals per compte propi establides en el títol II de l'ordre es finançaran a càrrec del capítol 4, per un import global màxim de 7.600.000,00 Euros (dels quals 2.590.000,00 Euros es financen pel Fons Social Europeu) codi línia: T0212000: 6.200.000,00 Euros i codi línia: T2446000: 1.400.000,00 Euros, per a finançar l'increment addicional destinat al col·lectiu de dones, d'acord amb el que estableix l'article 13.1.a de l'ordre de convocatòria, segons la distribució següent:  
- 3.420.000,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant:  
· Codi línia T0212000: 2.790.000,00 Euros (dels quals 1.800.000,00 Euros corresponen al col·lectiu de joves i aturats de llarga duració, i 990.000 Euros corresponen al col·lectiu de majors de 45 anys).   
· Codi línia T2446000: 630.000,00 Euros, que finançaran el col·lectiu de dones.  
- 1.064.000,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló:  
· Codi línia T0212000: 868.000,00 (dels quals 560.000,00 Euros finançaran el col·lectiu de joves i aturats de llarga duració, i 308.000 finançaran el col·lectiu de majors de 45 anys).  
· Codi línia T2446000: 196.000,00 Euros, que finançaran el col·lectiu de dones.  
- 3.116.000,00 Euros per a atendre els expedients d'aquestes ajudes que resolga la Direcció Territorial d'Ocupació de València:  
· Codi línia T0212000: 2.542.000,00 Euros (dels quals 1.640.000,00 Euros finançaran el col·lectiu de joves i aturats de llarga duració, i 902.000 finançaran el col·lectiu de majors de 45 anys).  
· Codi línia T2446000: 574.000,00 Euros, que finançaran el col·lectiu de dones.  
b) Les ajudes destinades a autònoms o a professionals per la contractació del primer treballador establides en el títol II de l'esmentada ordre es finançaran a càrrec del capítol 4, codi línia, T0212000 per un import global màxim d'1.200.000,00 Euros (dels quals 840.000,00 es financen pel Fons Social Europeu), d'acord amb la distribució següent:  
- 580.000,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant.  
- 160.000,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló.  
- 460.000,00 Euros per a atendre els expedients d'aquestes ajudes que resolga la Direcció Territorial d'Ocupació de València.  
c) Les ajudes destinades a les empreses qualificades com a I+E establides en el títol III de l'esmentada ordre es finançaran, en el marc del Programa Operatiu 2000-2006 del Servici Públic d'Ocupació Estatal, a càrrec del capítol 4, codi línia T0212000, per un import global màxim d'1.400.000 Euros, d'acord amb la distribució següent:  
- 515.000,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant.  
- 85.000,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló.  
- 800.000,00 Euros per a atendre els expedients d'aquestes ajudes que resolga la Direcció Territorial d'Ocupació de València.  
d) Les ajudes per a les persones perceptores de la prestació per desocupació en la modalitat de pagament únic establides en el títol IV de l'esmentada ordre es finançaran a càrrec del capítol 4, codi línia T0212000, per un import global màxim de 500.000 Euros.  
Cinqué  
Pla Integral d'Ocupació per a Persones Immigrants Desocupades.  
Les ajudes regulades en l'Ordre de 29 de desembre de 2006, de la Conselleria d'Economia, Hisenda i Ocupació per la qual es regulen i convoquen subvencions destinades a la implantació de plans integrals d'ocupació per a persones immigrants desocupades, per al període 2007-2008 (DOCV núm. 5.430 de 17 de gener de 2007) es finançaran a càrrec del capítol IV del subprograma 322.51 Foment d'Ocupació del Servici Valencià d'Ocupació i Formació, codi de línia T5676000, d'acord amb els imports següents:  
a) Les ajudes destinades a les entitats promotores d'acord amb l'article 4.1 de l'ordre es finançaran amb un import màxim de 720.000,00 Euros. D'aquesta quantitat, 360.000,00 Euros s'abonaran a càrrec del pressupost de l'any 2007. Els 360.000,00 Euros restants, dels quals 180.000,00 Euros estan finançats pel Fons Social Europeu, s'abonaran a càrrec del pressupost de 2008, sempre que existisca crèdit adequat i suficient en els pressupostos de la Generalitat per a aquest exercici.  
b) Les ajudes destinades a les entitats ocupadores d'acord amb l'article 4.2 de l'ordre es finançaran per a l'exercici 2007 amb un import màxim de 50.000,00 Euros.  
Sisé  
Programa de Foment de l'Ocupació destinada a Persones amb Discapacitat.  
Les ajudes regulades en l'Ordre de 29 de desembre de 2006, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2007 (DOCV núm. 5.432, de 19 de gener de 2007) es finançaran a càrrec del subprograma 322.51, Foment d'Ocupació, per un import global màxim de 79.684.781,00 Euros segons el detall de línies i imports que s'especifica a continuació:  
a) Les ajudes per als programes de creació d'ocupació estable i manteniment de llocs de treball en centres especials d'ocupació, establides en els capítols I i II del títol II de l'esmentada ordre, i les ajudes a unitats de suport a l'activitat professional en el marc dels Servicis d'Ajust Personal i Social, establides en el capítol III, del mateix títol, es finançaran a càrrec del capítol 4, codi línia T2240000, per un import global màxim de 62.401.358,00 Euros, fons procedents del Servici Públic d'Ocupació Estatal.  
b) L'ajuda complementària per a centres especials d'ocupació que tinguen en plantilla personal treballador amb discapacitat de molt difícil inserció, establida en l'article 21.8 de l'ordre de convocatòria, es finançarà a càrrec del capítol 4, codi línia T2240000, per un import global màxim de 3.500.000,00 Euros.   
c) Les ajudes per a despeses financeres establides en el títol II, capítol II, de l'esmentada ordre, es finançaran a càrrec del capítol 4, codi línia T2240000, per un import global màxim de 25.000,00 Euros.  
d) Les ajudes per a projectes d'inserció a través de CEE+I, establides en el títol II, capítol IV, de l'esmentada ordre, es finançaran a càrrec del capítol 4, codi línia T2240000, per un import global màxim de 60.000,00 Euros.  
e) Les ajudes per a la contractació indefinida ordinària de treballadors minusvàlids, establides en el capítol II del títol III de l'esmentada ordre, i per a la contractació indefinida a través d'enclavaments laborals, establides en el capítol III del títol III de l'esmentada ordre, es finançaran a càrrec del capítol 4, codi línia T2240000, per un import global màxim de 4.000.000,00 Euros, procedents del Servici Públic d'Ocupació Estatal, i es distribueixen territorialment:   
- 1.200.000,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant.  
- 600.000,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló.  
- 2.200.000,00 Euros per a atendre els expedients d'aquestes ajudes que resolga la Direcció Territorial d'Ocupació de València.  
f) Les ajudes per a empresa solidària, establides en el títol III, capítol IV, de l'esmentada ordre, es finançaran a càrrec del capítol 4, codi línia T2240000, per un import global màxim de 80.000 Euros.  
g) Les ajudes per a la contractació temporal de treballadors minusvàlids, establides en el títol III, capítol V, de l'esmentada ordre, es finançaran a càrrec del capítol 4, codi línia T2240000, per un import global màxim de 400.000,00 Euros, dels quals 280.000,00 Euros estan finançats pel Fons Social Europeu, i es distribueixen territorialment:  
- 128.000,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant.  
- 56.000,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló.  
- 216.000,00 Euros per a atendre els expedients d'aquestes ajudes que resolga la Direcció Territorial d'Ocupació de València.  
h) Les ajudes per a la inversió, establides en el capítol II del títol II, per a adaptació de llocs de treball i eliminació de barreres arquitectòniques en centres especials d'ocupació, es finançaran a càrrec del capítol 7, codi línia T2243000, per un import global màxim de 190.000,00 Euros.  
i) Les ajudes per a la inversió, establides en els capítols II, III i V del títol III de l'esmentada ordre, per a adaptació de llocs de treball en empreses ordinàries, es finançaran a càrrec del capítol 7, codi línia T2243000, per un import global màxim de 50.000,00 Euros.   
j) Les ajudes per al foment d'ocupació autònom per a persones amb discapacitat, establides en el títol IV de l'esmentada ordre, es finançaran a càrrec del capítol 4, codi línia T2240000, per un import global màxim de 800.000,00 Euros, dels quals:  
- 700.000,00 Euros, procedeixen del Servici Públic d'Ocupació Estatal, i es distribueixen territorialment:  
· 182.000,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant.  
· 98.000,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló.  
· 420.000,00 Euros per a atendre els expedients d'aquestes ajudes que resolga la Direcció Territorial d'Ocupació de València.  
- 100.000,00 Euros, destinats a l'increment addicional per dona treballadora, dels quals 75.000,00 estan finançats pel Fons Social Europeu, es finançaran a càrrec de la línia T2446000, i es distribueixen territorialment:   
· 26.500,00 Euros per a atendre els expedients d'aquestes ajudes que resolga la Direcció Territorial d'Ocupació d'Alacant.  
· 13.500,00 Euros per a atendre els expedients d'aquestes ajudes que resolga la Direcció Territorial d'Ocupació de Castelló.  
· 60.000,00 Euros per a atendre els expedients d'aquestes ajudes que resolga la Direcció Territorial d'Ocupació de València.  
Seté   
Tipus d'interés dels préstecs acollits al conveni de col·laboració financera.  
Els tipus d'interés dels préstecs acollits al conveni de col·laboració financera amb la Conselleria en matèria d'ocupació que afecten les subvencions financeres dels programes d'ajudes de foment de l'autoocupació, empreses qualificades com a I+E, i programes d'integració de persones amb discapacitat, seran els següents per a l'any 2007:  
a) En préstecs a tipus variable, el tipus nominal màxim serà el Míbor o Euribor més 2 punts.  
b) En préstecs a tipus fix, el tipus nominal màxim estarà en funció dels anys de duració del préstec des de la formalització:  
- En préstecs amb una duració de fins a cinc anys inclusivament, el tipus nominal màxim aplicable podrà ser del 6,75%.  
- En préstecs amb una duració de més de cinc anys fins a huit inclusivament, el tipus nominal màxim aplicable podrà ser del 6,76%.  
- En préstecs amb una duració de més de huit anys, el tipus nominal màxim aplicable podrà ser del 6,87%.  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 4,62% anual.  
Huité  
El règim de pagaments i justificacions de les ajudes es realitzaran en els termes establits en la convocatòria específica i en les corresponents resolucions aprovatòries de concessió d'ajudes.  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
En el cas que les entitats interessades foren administracions públiques, podrà interposar-se un recurs contenciós administratiu davant d'idèntic òrgan jurisdiccional, de conformitat amb el que estableixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de la mencionada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 9 de març de 2007.- La directora general del Servici Valencià d'Ocupació i Formació: Ana Encabo Balbín.